adele lombaard | Boodskap vir Vandag | Page 119
Author: adele lombaard
Leer die geskiedenis van deernis
Posted on August 12, 2014 by adele lombaard
Neem my juk op julle en leer van My, want ek is sagmoedig en nederig van hart, en julle sal rus kry vir julle gemoed (Matteus 11:29).
Een van die eerste stappe, volgens die skrywer Karen Armstrong, om deernisvoller in 'n koue en onsimpatieke wêreld te leef, is eenvoudig om meer oor deernis te leer.
Oor waar dit vandaan kom, hoe dit ontwikkel het, wie oor eeue heen die draers daarvan was en waartoe dit alles gelei het.
In dié opsig herinner Armstrong ons aan iets wat miskien minder bekend vir baie gelowiges is. Dit is dat daar reeds twee eeue vóór Christus mense was wat ter wille van 'n toleranter en deernisvoller samelewing, opgestaan het téén die kultuur van vergelding, geweld en uitbuiting wat destyds onder meeste volke gangbaar was. Lees verder >>
Die kapasiteit tot deernis is ook daar
Posted on August 11, 2014 by adele lombaard
Maar Ek sê vir julle: "Julle moet julle vyande liefhê, en julle moet bid vir dié wat vir julle vervolg (Matteus 5:44).
Karen Armstrong, 'n bekende godsdienstige skrywer, se boek "Twelve steps to a compassionate life" is 'n insiggewende en hoopvolle boek.
In ooreenstemming met die Bybelse siening van die mens, herinner sy ons allereers daaraan dat ons nie so waffers is as wat ons dikwels dink ons is nie.
Die potensiaal tot selfsug, geweld en wanorde skuil diep in ons almal. Dit is selfs in 'n sekere mate fisiologies vasgelê en kan onder sekere omstandighede onverwags na vore kom. Lees verder >>
Die heilsamer weg
Posted on August 10, 2014 by adele lombaard
Geseënd is die vredemakers, want hulle sal kinders van God genoem word (Matteus 5:9).
Die bekende oorlogsveteraan wat later ook president van Amerika geword het, generaal Dwight Eisenhower, het ná die Tweede Wêreldoorlog 'n merkwaardige en baie dapper uitspraak gemaak.
Sy woorde was: "I hate war as only a soldier who has lived it can, only as one who has seen its brutality, its futility, its stupidity."
'n Mens verbly jou werklik daarin dat 'n invloedryke leier soos Eisenhower tot hierdie bevrydende insig en besluit kon kom. Dit ook sonder huiwering kon sê. Lees verder >>
Oor ware dapperheid
Posted on August 7, 2014 by adele lombaard
Toe sê Dawid vir Natan: "Ek het gesondig teen die Here" (2 Samuel 12:13).
Hy het hom verootmoedig deur aanhoudend te vas, hom terug te trek en op die grond te lê (2 Samuel 12:16).
Die huidige gewoel in die wêreld noop ons om opnuut na te dink oor wat egte moed en dapperheid eintlik beteken.
Want dit mag vir sommige dapper en heroïes klink om jouself in militêre gewaad te klee en die strydbyl teen jou teenstanders met aggressie en geweld op te neem. Om oorlog te maak en die stede en inwoners van 'n ander volk met jou vuurpyle en bomme te bestook en te vernietig. Lees verder >>
Om in die donkerte te leer leef
Posted on August 6, 2014 August 6, 2014 by adele lombaard
Sal u wondermag ondervind word in die duisternis van die dood, u redding in die land van vergetelheid? (Psalm 88:13).
"… maar vir U is selfs die duisternis nie donker nie (Psalm 139:12).
Onlangs tydens 'n kursus kla 'n leraar hoe moeilik dit is om altyd positief en blymoedig te bly, om daagliks met hoop te leef.
Hy het alle rede om so te voel.
Hy werk in 'n gebied van die Kaapse vlakte waar jeugbendes gereeld amok maak. Net die vorige dag toe hy sy kinders by die skool aflaai, vind hulle die skool se hekke vir die soveelste maal afgebreek, die geboue nog eens geplunder. Die kinders is al moedeloos hieroor. Self voel hy magteloos en gefrustreerd. Lees verder >>
God se heimlike hoop
Posted on August 5, 2014 August 5, 2014 by adele lombaard
Laat albei saam groei tot met die oes (Matteus 13:30).
Die Here het hulle geplant om sy roem te vermeerder (Jesaja 61:3).
Jesus se gelykenis van die onkruid tussen die koring bly 'n fassinerende verhaal.
Dit herinner ons onder andere daaraan dat ons nie by voorbaat mense op hulle baadjie, met ander woorde op hulle uiterlike, moet takseer nie.
En só, voortydig en dikwels onregverdiglik, mense veroordeel en afskryf.
Nee, gee kans, wag – mense kan jou verras. Lees verder >>
Posted on August 4, 2014 August 4, 2014 by adele lombaard
Om te glo, is om seker te wees van die dinge wat ons hoop (Hebreërs 11:1).
Dit het my nog altyd geïnteresseer hoe mense daartoe kon kom om 'n pad oor die ruwe Swartberge te bou.
Die storie hieroor ontdek ek toe onlangs in die museum van Prins Albert, daardie kleurryke dorpie aan die voet van hierdie indrukwekkende bergreeks.
Ten tyde van die ondersoek na 'n moontlike pas oor die berg, was daar – so lui die storie – 'n ernstige, hoewel deels komiese gesprek tussen die destydse burgemeester, Jan Luttig en die beroemde padbouer, Thomas Bain. Lees verder >>
Sit dit agter jou!
Posted on August 3, 2014 August 3, 2014 by adele lombaard
Maar jy, as jy jou verstand reg wil gebruik en jou hande in gebed na God toe uitsteek, … kan jy jou swaarkry vergeet en daaraan dink asof dit water is wat weggeloop het (Job 11:13-16).
'n Vriend van my se vrou is onlangs in Athene, Griekeland, onverwags van haar beursie beroof.
Die ergste daarvan was hulle het pas die land binnegekom het en geld vir drie dae se reis en onderhoud getrek het.
Om die skok te besweer en tot groter kalmte te kom, het hulle besluit om net eers 'n koppie koffie in 'n naby geleë kafee te gaan drink. En dáár het hulle toe 'n verdere, baie belangrike besluit geneem. Lees verder >>
God kom altyd na die kinders
Posted on July 31, 2014 July 31, 2014 by adele lombaard
As julle nie verander en soos die kindertjies word nie, sal julle beslis nie in die koninkryk van die hemel kom nie (Matteus 18:2).
Ek prys U, Vader, Here van hemel en aarde, dat U hierdie dinge vir slim en geleerde mense verberg het en dit aan eenvoudige mense bekend gemaak het (Matteus 11:25).
Dit was nie om dowe neute dat Jesus sy volgelinge destyds aangemoedig het om soos kinders te word nie.
Want alleen só, in sy woorde, kon hulle die koninkryk van God betree (Matt 18:2), was hulle oop en afhanklik genoeg dat God self kon naderkom om by hulle woning te maak. Lees verder >>
Ons is nie meer ge-áárd nie
Posted on July 30, 2014 July 30, 2014 by adele lombaard
Luister hierna, Job, staan stil en dink na oor die wonderdade van God (Job 37:14).
Onlangs, in haar gereelde onderhoud met die plantkundige, Dave Pepler, vra die radio-omroeper, Amoré Bekker, 'n onverwagse vraag.
Dit lui: "Waarom het 'n mens die indruk dat die jongmense vandag minder vir die natuur omgee?"
Die vraag is vreemd, want daar is tog talle jongmense wat ekologies bewus en besorg is, wat ook méér as 'n vroeëre geslag, 'n gesonde leefwyse najaag. Lees verder >>